Parlamentul  României

	Comisia pentru buget, finanţe şi bănci
	
	Bucureşti,        

Nr. 22/561/04.11.2009


Biroul Permanent

al

Camerei  Deputaţilor

Vă înaintăm, alăturat, raportul asupra proiectului de Lege privind aprobarea Ordonanţei de urgenţă a Guvernului nr.78/2009 pentru modificarea şi completarea Ordonanţei de urgenţă a Guvernului nr.90/2008 privind auditul statutar al situaţiilor financiare anuale şi al situaţiilor financiare anuale consolidate, cu care comisia noastră a fost sesizată în fond cu adresa Biroului Permanent nr. PL.x 497  din 19 octombrie 2009 .
	PREŞEDINTE,

Viorel Ştefan


Parlamentul  României

	Comisia pentru buget, finanţe şi bănci
	
	Bucureşti,    

Nr. 22/561/04.11.2009


RAPORT

asupra proiectului de Lege privind aprobarea Ordonanţei de urgenţă a Guvernului nr.78/2009 pentru modificarea şi completarea Ordonanţei de urgenţă a Guvernului nr.90/2008 privind auditul statutar al situaţiilor financiare anuale şi al situaţiilor financiare anuale consolidate 
     
     Cu adresa nr. PL.x 497  din 19 octombrie 2009 , Biroul Permanent conform art.95 din Regulamentul Camerei Deputaţilor, republicat, a sesizat,  spre dezbatere, Comisia pentru buget, finanţe şi bănci cu proiectul de Lege privind aprobarea Ordonanţei de urgenţă a Guvernului nr.78/2009 pentru modificarea şi completarea Ordonanţei de urgenţă a Guvernului nr.90/2008 privind auditul statutar al situaţiilor financiare anuale şi al situaţiilor financiare anuale consolidate.
La întocmirea raportului s-au avut în vedere avizele Consiliului Legislativ,  Comisiei pentru administraţie publică, amenajarea teritoriului şi echilibru ecologic,  Comisiei pentru muncă şi protecţie socială şi al Comisiei juridică, de disciplină şi imunităţi. 
               Prezentul proiect de Lege are ca obiect de reglementare aprobarea Ordonanţei de urgenţă a Guvernului nr.78/2009 pentru modificarea şi completarea Ordonanţei de urgenţă a Guvernului nr.90/2008 privind auditul statutar al situaţiilor financiare anuale şi al situaţiilor financiare anuale consolidat, în sensul instituirii unor măsuri suplimentare în vederea funcţionării într-un timp cât mai scurt a Consiliului pentru Supravegherea Publică a Activităţii de Audit Statutar.

Consiliul va funcţiona pe lângă Ministerul Finanţelor Publice, iar în anul 2009 va fi finanţat numai din surse proprii.

Se reglementează modalitatea de plată a contribuţiilor de către membrii Consiliului şi posibilitatea detaşării de personal la organismul de supraveghere publică, din cadrul Ministerului Finanţelor Publice, pentru anumite perioade de timp.

De asemenea, se introduc prevederi referitoare la salarizarea personalului angajat în cadrul organismului de supraveghere publică, în sensul salarizării acestuia conform salarizării personalului din aparatul de lucru al Guvernului. 
               Proiectul de lege face parte din categoria legilor ordinare, potrivit art. 76 din Constituţia României, republicată.
La dezbaterea proiectului de lege a participat, în conformitate cu prevederile art. 54 şi 55 din Regulamentul Camerei Deputaţilor, republicat, doamna Lazăr Alexandrina, director adjunct în Ministerul Finanţelor Publice.

La lucrările comisiei au participat  29 deputaţi, din totalul de 33 membri ai comisiei.

Raportul comisiei a fost adoptat cu unanimitate de voturi. 

Proiectul de lege a fost adoptat de Senat în şedinţa din data de 14 octombrie 2009.

Proiectul de lege, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat este de competenţa decizională a Camerei Deputaţilor .
               In urma dezbaterii proiectului de  Lege pentru modificarea şi completarea Ordonanţei de urgenţă a Guvernului nr.75/1999 privind activitatea de audit financiar, în şedinţa din data de 3 noiembrie 2009, comisia propune supunerea spre dezbaterea şi adoptarea Plenului Camerei Deputaţilor a proiectului de Lege  în forma adoptată de Senat.
	PREŞEDINTE,

Viorel ŞTEFAN
	SECRETAR,

Iuliu NOSA


                                                                                  Consilier parlamentar
                                                                                                         Roşu Gica

